projecte-aina/catalan_government_crawling huggingface dataset:
La fruita és un aliment molt refrescant i, a més, ens ajuda a fer salut.
Consumir fruita diàriament contribueix a conservar la salut, ja que són aliments rics en vitamines, minerals, aigua, fibra i altres substàncies beneficioses, a la vegada que contenen molt poques calories i greixos.
La fruita aporta beneficis a qualsevol edat, i tant en adults com en infants se n'aconsella un mínim de 3 racions al dia.
Les mides de les racions, però, varien en funció de l'edat.
En infants, per exemple, cal que les quantitats s' adaptin a la seva edat i a la sensació de gana que expressin.
Especialment a l'estiu hi ha gran varietat de fruites molt gustoses:, préssecs, nectarines, albercocs, prunes, cireres, síndria, meló, etc. Com que el seu contingut en aigua és molt elevat, menjar fruita fresca ens ajuda a refrescar-nos i hidratar-nos.
Per facilitar-ne el consum, us recomanem que tingueu sempre un bol de fruites fresques disponible a casa o tallades (en un recipient tancat) a la nevera.
Si esteu de vacances i aneu d' excursió o a la platja, emporteu-vos les fruites senceres o tallades en una carmanyola o nevera que conservi el fred.
Recordeu que no cal pelar-les, però sí rentar-les molt bé.
Si mengeu al restaurant, demaneu fruita fresca per postres, refrescarà l'àpat i el farà més lleuger que si seleccioneu gelats o postres dolces.
Les fruites són les millors postres dels àpats, encara que també és recomanable que mengeu fruita entre àpats, a l'esmorzar, mig matí o al berenar.
Això sí, és recomanable consumir-les senceres o a trossos, no en forma de suc (encara que sigui natural!).
Catalunya és un gran productor de fruites però, malgrat això, el consum a casa nostra se situa per sota de les recomanacions.
Compreu les fruites de temporada (són més gustoses, econòmiques i tenen menys impacte ambiental) i de proximitat, ajudareu a l'economia local, al desenvolupament rural i del territori, a la vinculació dels àmbits rural i urbà i a reduir la contaminació del transport.
També es pot minimitzar la utilització de plàstics comprant la fruita a granel o en envasos reciclables o biodegradables.
Feu que menjar fruita sigui fàcil!
El Departament de Salut, en col·laboració amb The Ricky Rubio Foundation, ha posa en marxa una nova campanya contra el tabac destinada als joves i protagonitzada pel jugador de l'NBA, Ricky Rubio.
Vuit de cada deu persones que actualment fumen van començar abans dels 20 anys i, per aquest motiu, Salut vol posar especial èmfasi en el col·lectiu de nois i noies d'entre 14 i 20 anys per evitar que comencin a fumar o fer que ho deixin al més aviat possible.
La campanya té com a lema "Aguanta" i Ricky Rubio protagonitza quatre proves com, per exemple, anar en un tricicle mini o encistellar en un cistella mòbil, per difondre el missatge següent: "Si Ricky aguanta en un tricicle tu pots aguantar sense fumar".
Els quatre reptes del jugador de l'NBA es poden veure al web aguanta.cat, on també hi ha consells per deixar de fumar.
La campanya es pot veure en diferents mitjans, però sobretot se centra en les xarxes socials, que són els canals més utilitzats pels joves.
També s'han enviat pòsters a tots els instituts del país i als centres sanitaris.
A Catalunya, l'edat mitjana en què els adolescents comencen a fumar és entre els 14 i els 15 anys i gairebé el 40% dels escolars de 14 a 18 anys ha fumat alguna vegada.
Altres dades destacades són, per exemple, que els joves de 15 a 25 anys consumeixen entre 5 i 6 cigarretes cada dia i que el 67% dels joves d'entre 15 i 25 anys ha intentat deixar de fumar almenys en una ocasió.
L'Organització Mundial de la Salut (OMS) recorda que el tabaquisme entre els joves té conseqüències importants a curt termini, com ara efectes respiratoris i no respiratoris, addicció a la nicotina i augment de risc de consumir altres drogues: alcohol, marihuana o cocaïna.
A llarg termini, però, l'impacte també és negatiu: els estudis demostren que els primers signes de malalties del cor i d'ictus es poden trobar en adolescents que fumen; també, que fumar a un edat primerenca augmenta el risc de càncer de pulmó.
S'estima que qui comença a fumar als 15 anys té el triple de probabilitats de morir de càncer que qui comença a fumar als 25 anys, i que, entre els joves que continuen fumant, un terç morirà prematurament a causa del tabac.
Aquesta campanya s'emmarca en una ofensiva que el Departament de Salut planteja contra el tabac, després que n'hagi repuntat el seu consum.
Per primera vegada en set anys de descens continus, les dades de l'Enquesta de Salut de Catalunya (ESCA) de 2018 mostren un augment en el consum de tabac, que ha passat d'una prevalença del 24% al 25,6 %.
Per reduir l'impacte del consum del tabac, Salut també impulsa una nova llei d'addiccions que, entre altres mesures, preveu prohibir-lo en instal·lacions esportives a l'aire lliure, a l'exterior de les parades de transport públic i en vehicle privats.
S'estima que a Catalunya, cada any hi ha prop de 10.000 morts atribuïbles al tabaquisme.
El 12 de novembre va tenir lloc als Serveis Territorials de Salut delCamp de Tarragona, el taller " Compartim bones pràctiques en promoció de la salut a Camp de Tarragona", organitzat conjuntament per l'Agència de Salut Pública de Catalunya (ASPCAT) i el Servei Català de la Salut (CatSalut), i adreçat a professionals de l'atenció primària referents de promoció de l'activitat física
A la jornada van assistir 26 professionals de salut de les 34 ABS de Camp de Tarragona, a mes de professionals de l'ASCPAT i de CatSalut, que treballen conjuntament amb la resta dels agents locals per a la promoció de l'activitat física als seus municipis.
L'objectiu principal de la jornada va ser enfortir la xarxa de professionals referents d'activitat física als centres de salut amb un espai de trobada i debat.
Va realitzar la benvinguda la Sra.
Ana Bocio, Cap del Servei de Promoció de la Salut al Camp de Tarragona i Terres de l'Ebre, que va ressaltar la important tasca dels professionals de l'atenció primària en la promoció d'activitat física i va recordar que l'increment de l'activitat física de la població és un dels objectius del Pla de salut de Catalunya 2016-2020.
També va destacat la importància de crear xarxa entre professionals de l'atenció primària i els Ajuntaments aprofitant els recursos comunitaris.
A la jornada es van presentar els resultats d'avaluació del Pla d'activitat física, esport i salut (PAFES), implementat a tots els centres de salut de Catalunya des de 2013.
Posteriorment, es va realitzar un debat amb els assistents en el que es va reflexionar sobre experiències d'èxit i dificultats en la promoció d'activitat física a nivell local.
Els assistents van remarcar la importància de conèixer l'oferta d'activitats i espais saludables als municipis, i la importància de comptar amb el suport de direcció de primària i dels ajuntaments.
La darrera part de la Jornada es va dedicar a una sessió teoricopràctica d'iniciació a la marxa nòrdica per conèixer-ne els beneficis que va anar a càrrec de l'empresa Ennatura't.
La promoció de l'activitat física a Catalunya és una experiència pionera nascuda al 2007 a partir d'experiències locals d'èxit.
És una línia estratègica del Departament de Salut, que forma part del Pla de salut i el Pla interdepartamental i intersectorial de salut pública (PINSAP), així com de les iniciatives de l'àmbit sanitari del Pla integral de promoció de l'activitat física i l'alimentació saludable (PAAS).
En l'actualitat, totes les àrees bàsiques de salut de Catalunya realitzen el consell de vida activa i estan implicades en accions de promoció de la salut que aprofiten ocasions com la del Dia Mundial de l'Activitat Física, celebrat cada any al voltant del 6 d'abril.
La pràctica d'activitat física de manera regular millora la salut i la qualitat de vida, alhora que suposa un factor protector per a diferents problemes de salut crònics (hipertensió, diabetis, dolors musculars...), patologies físiques (malalties de l'aparell circulatori i càncer, principalment), i pel benestar de la salut mental.
Al 2018 a Catalunya, 8 de cada 10 adults feia una activitat física saludable (84,5% els homes i 81,1% les dones).
L'Agència de Salut Pública de Catalunya (ASPCAT) ha atorgat el certificat AMED a la cafeteria-restaurant i al menjador laboral de l'Hospital General de Vic, gestionats per l'empresa SERHS, pel fet de promoure la dieta mediterrània.
Aquests establiments serveixen uns 300 menús diàriament, destinats tant a treballadors como a públic en general.
L'acte de lliurament es va celebrar a la sala d'actes de l'Hospital General de Vic i va ser presidit per la directora del Servei Regional de la Catalunya Central de l'ASPCAT, Imma Cervós.
Amb aquests dos establiments, ja sumen tretze els establiments acreditats amb el certificat AMED a tota la regió, amb un total de gairebé 1.300 comensals diaris que poden accedir a àpats mediterranis.
L'Agència de Salut Pública de Catalunya (ASPCAT) ha atorgat el certificat AMED a la cafeteria-restaurant i al menjador laboral de l'Hospital General de Vic.
El XVIII curs d'actualització de vacunes ha repassat, a l'Hospital Vall d'Hebron, els aspectes més destacats del 2013.
El secretari de Salut Pública de la Generalitat, Antoni Mateu, ha recordat en la presentació del XVIII curs d'actualització de vacunes la rellevància de la vacunació sistemàtica en un món sense fronteres.
També ha ressaltat el paper dels professionals sanitaris com a models davant dels pacients, especialment pel que fa al comportament enfront de les vacunes.
El curs ha servit per repassar les novetats en el calendari vacunal d'enguany, que introdueix la vacunació de la tos ferina en dones embarassades a partir de la 27a setmana de gestació, encaminada a protegir el nadó.
També s'aplicarà la vacuna de l'hepatitis A en el segon any de vida, i es modificarà la pauta de vacunació contra el meningococ C per protegir els adolescents.
El XVIII curs d'actualització de vacunes 2014, organitzat cada any per l'Hospital Vall d'Hebron i la Universitat Autònoma de Barcelona i dirigit per la doctora Magda Campins i el doctor Fernando A. Moraga, està considerat una referència en l'àmbit estatal, i aplega gairebé 400 professionals.
Durant dos dies es revisen les novetats principals en relació amb les vacunes.
La conscienciació sobre la importància de seguir el calendari sistemàtic de vacunacions és un dels punts en què incideix el Pla interdepartamental de salut pública (PINSAP), que implica tot el Govern en una acció conjunta i coordinada i un dels objectius del qual és incrementar l'esperança de vida en bona salut.
El taller adreçat a restauradors acreditats Amed (promotors d'alimentació mediterrània) va se conduit pel cuiner Marc Puig-Pey i per les nutricionistes Núria Cinca i Gemma Salvador, de Fundació Alícia i de l'APSCAT respectivament.
Durant la sessió es varen abordat temes com la innovació, la tradició, el territori, la sostenibilitat i la salut en les cuines dels restaurants Amed.
L'èxit d'assistència d'aquesta edició i l'excel·lent avaluació dels assistents motiva als organitzadors a proposar nous tallers i trobades per a aquest col·lectiu.
Aquestes accions s'emmarquen en el Pla INterdepartamental de SAlut Pública, anomenat PINSAP.
PINSAP és l'acció conjunta de tot el Govern, amb un enfocament de salut en totes les polítiques.
Es tracta d'ajudar a la formació dels nois i noies amb diabetis i donar-los els elements que els facilitin el coneixement de la malaltia i que s'esforcin en controlar-la per ser autosuficients i portar, una vida el més normalitzada possible evitant les possibles complicacions futures.
Tindran lloc del 6 al 24 de juliol en tres torns.
Hi podran participar els germans, cosins o amics de la mateixa edat que no pateixin diabetis, sempre i quan la disponibilitat de places ho permeti.
El període d'inscripció finalitza el 20 de juny.
Podeu trobar el programa complet, descarregar el tríptic i el document d'inscripció al link: http://www.adc.cat/ct-not-321.htm
L'Auditori de Girona va acollir ahir l'acte d'entrega de les beques Jaume Casademont que atorga anualment la Fundació Jaume Casademont.
L'acte va ser conduït per l'escriptor Josep M. Fonalleras i va tenir com a estrella convidada el jugador de bàsquet Marc Gasol, que va fer de padrí dels guardonats.
Per categories, les beques "Educar menjant" van correspondre a sis projectes que promocionen els hàbits alimentaris.
Les propostes guanyadores van ser: "Un pati saludable", de l'escola Finestres de Mieres; Toleranyam, de Laia Espasa, de Solsona; "Vitamina't o titelles 3.0", de l'Institut Cap Norfeu de Roses; "L'hort terapèutic", de l'Associació Juvenil de Barnabitas, de Sant Adrià de Besòs; "Menja't el dia, menja't el món", de Carme Bonache, de València, i "Juguem amb la piràmide", de l'Associació Alba de Tàrrega.
Les beques "Actívica" per a projectes que fomenten l'activitat física van ser per a "Tirabuixó", de Sofia Asencio, de Pontós, i "Per a tothom una ruta", de l'Associació Montseny-Guilleries d'Arbúcies.
També es van lliurar beques "Cultura popular" per a projectes innovadors en el camp de la cultura i les beques "Joves 10" per a projectes de joves de batxillerat i formació professional que aportessin valor a la societat.
El Departament de Salut, a través de l'Agència de Salut Pública de Catalunya, col·labora des de la primera edició en aquestes beques.
Mitjançant un concurs, el programa pretén, d'una banda, prevenir l'inici del tabaquisme entre els alumnes i, d'una altra, incidir en els alumnes que ja han provat el tabac alguna vegada, per evitar que passin d'experimentadors a fumadors habituals.
S'ha demostrat que el programa és eficaç atès que retarda l'inici al consum de tabac i l'evita entre un 5% i un 10% dels casos.
Us hi podeu preinscriure emplenant el formulari.
Guia informativa i d'assessorament tant per als professionals dels centres d'atenció primària que ofereixen consell alimentari com per a les famílies i les persones responsables d'escoles bressol.
Informació per tenir en compte i recomanacions per programar menús de campus esportius i casals d'estiu.
Inclou un exemple de programació de menú per a quatre setmanes.
Idees i propostes per millorar la qualitat de l'esmorzar i el berenar dels infants.
Respostes a dubtes sobre lactància, alimentació complementària, textures, alimentacions no tradicionals, recomanacions dieteticonutricionals i seguretat alimentària que van formular els assistents a les sessions de presentació de la guia Recomanacions per a l'alimentació en la primera infància (de 0 a 3 anys).
Calendari inclòs en la guia "Recomanacions per a l'alimentació en la primera infància (0 a 3 anys)"
Consells generals per promoure l'adquisició de hàbits alimentaris saludables i una actitud positiva i responsable amb els aliments.
10 consells d'alimentació per a celebracions i festes infantils
Fulletó divulgatiu disponible en català i castellà sobre la importància i els beneficis de consumir 5 racions de fruites i verdures al dia.
La Comissió tècnica d'envelliment de la Catalunya Central en el marc del PINSAP en l'àmbit territorial ha ampliat la campanya "Tracta'm bé", que promou el bon tracte a les persones grans i sensibilitza sobre situacions en què pot quedar compromès, per tal de prevenir el maltractament.
S'ha ampliat amb una nova línia de treball destinada a professionals de l'àmbit social i sanitari: "Professionals amb tracte".
Es composa d'una col·lecció de set postals amb set missatges diferents disponibles en format individual, juntes en una tira vertical i en un cartell de mida A2.
Des d'aquesta pàgina podeu conèixer i descarregar aquests materials.
ENS COMPROMETEM AMB EL BON TRACTE A LES PERSONES GRANS
El bon tracte és una forma de comunicar-se, de relacionar-se o d'establir vincles amb una altra persona basant-nos en el respecte, la dignitat i l'autonomia com a drets inherents als éssers humans.
Versions en: aranès, castellà, anglès, àrab, francès, romanès, xinès i urdú
Document central de la nova col·lecció de materials educatius amb consells concisos i clars per sensibilitzar la població sobre aquells aspectes que, amb petits canvis, poden millorar de forma important la qualitat i la sostenibilitat de la nostra alimentació.
Aquest document, disponible en quatre idiomes, ofereix 10 consells per estalviar en alimentació i suggeriments de menús econòmics per a cada estació de l'any.
Català | Castellà | Anglès | Francès
Document que explica què són les begudes vege­tals, quina és la seva composició nutricional i quin és el seu paper en la dieta
33 receptes d'entrants, primers plats i segons plats amb llegums, amb preparacións de fàcil elaboració i baix cost, elaborat per l'Agència de Salut Pública de Catalunya.
Document divulgatiu sobre el valor nutricional dels llegums, consells de compra i conservació preguntes freqüents i idees de receptes.
Dossier divulgatiu sobre els beneficis per a la salut del consum de fruita fresca, amb idees per menjar-ne més sovint, consells per rentar-la, preparar-la i servir-la i estratègies per reduir-ne el malbaratament.
Propostes per millorar la qualitat, l'equilibri alimentari i la sostenibilitat dels àpats en reunions, jornades i congressos, amb suggeriments d'esmorzars, aperitius, dinars i begudes.
També s'inclouen consells per programar i promoure desplaçament i pauses de descans actives.
Versió en castellà (Edició 2017)
Els aliments i begudes que cal prioritzar i els que cal evitar en les MEAB als centres sanitaris
Document amb recomanacions nutricionals per tenir en compte a l'hora de contractar màquines expenedores d'aliments i begudes (MEAB).
Recomanacions per planificar i preparar àpats equilibrats adequats per transportar en carmanyola, refrigerar-los i escalfar-los, així com aspectes relacionats amb les condicions higienicosanitàries que cal tenir en compte.
Díptic amb consells d'alimentació saludable i activitat física en l'entorn laboral.
Aquesta guia inclou recomanacions relacionades amb el procés culinari d'adaptació a la masticació fàcil i un receptari.
Ha estat desenvolupada per la fundació Alícia, amb el suport de l'Agència de Salut Pública de Catalunya i coordinada per la Fundació Catalunya – La Pedrera.
Realitzada per Fundació Alicia i l'Agència Salut Pública Catalunya, aquesta guia inclou consells per adaptar l'alimentació quotidiana per a persones amb dificultats de masticació o deglució, abordant fonamentalment els aspectes nutricionals i organolèptics.
Fulletó divulgatiu amb deu consells per a una hidratació adequada de les persones grans.
Aquest document explica els problemes nutricionals i trastorns del comportament alimentari que es poden derivar de l'Alzheimer i ofereix recomanacions per millorar l'alimentació i promoure l'activitat física de les persones amb aquesta malaltia.
Document elaborat amb la col·laboració de la Creu Roja que inclou consells per accedir a una alimentació saludable i de bona qualitat organolèptica, especialment dirigit a persones grans amb escassos recursos econòmics.
Aquest manual proporciona consells i recomanacions sobre alimentació i activitat física per facilitar el manteniment o la millora de la salut de les persones grans en l'entorn de les institucions, en el marc de desenvolupament de les polítiques d'envelliment actiu.
Document amb deu consells d'alimentació específics per a persones grans.
Aquest manual és fruit de la campanya "Viure més i millor", impulsada fa uns anys pel Departament de Salut i la Fundació la Caixa per proporcionar coneixements, habilitats i actituds positives per assolir una alimentació i un nivell d'activitat física saludables.
L'Agència de Salut Pública de Catalunya (ASPCAT) aprofita la celebració del Dia Mundial de l'Alimentació, demà dijous, 16 d'octubre, per destacar la importància del manteniment i la promoció de la dieta mediterrània com a estil d'alimentació saludable i sostenible al nostre entorn.
A la dieta mediterrània preval el consum d'aliments estacionals i de proximitat, amb clar predomini dels aliments d'origen vegetal, i destaca el gran paper de les fruites i les verdures.
Aquest patró alimentari, considerat arreu del món un dels més saludables, també pot intervenir en la dinamització econòmica del territori.
En aquest sentit, l'ASPCAT posa l'èmfasi en la tasca desenvolupada pels establiments de restauració que han rebut l'acreditació AMED (alimentació mediterrània).
Amed és un projecte que lidera l'Agència mateixa i que compta amb la col·laboració dels ajuntaments, consells comarcals i gremis de restauració.
El segell promou l'alimentació saludable a través de la identificació i acreditació dels establiments que ofereixen opcions d'alimentació mediterrània i d'oci actiu per als seus usuaris.
AMED millora l'oferta alimentària i reconeix establiments que presenten una oferta gastronòmica on es garanteixen la utilització d'oli d'oliva i l'abundància de verdures, hortalisses i llegums, fruita fresca, peix i carn magres, així com la inclusió de productes integrals.
L'acreditació té com a objectiu promoure l'alimentació mediterrània com a model d'alimentació saludable a l'entorn de la restauració col·lectiva.
Aquest programa es basa en tres premisses:
Han rebut aquesta acreditació 341 establiments, a 90 municipis diferents, que ofereixen àpats a prop de 53.000 comensals al dia.
L'ASPCAT ha recollit l'interessant testimoni d'alguns responsables d'aquests establiments distribuïts arreu del territori.
El projecte AMED forma part del PAAS (Pla de promoció de la salut a través de l'activitat física i l'alimentació saludable), com del PINSAP (Pla interdepartamental de salut pública).
En concret, en relació amb els reptes del control del pes i del foment d'un país més saludable.
El Dia Mundial de l'Alimentació, promogut per l'Organització de les Nacions Unides per a l'Alimentació i l'Agricultura (FAO), se centra enguany, en l'àmbit global, en el dret a l'alimentació, l'alimentació saludable i sostenible.
El lema central és "L'agricultura familiar, alimentar el món i cuidar el planeta", i s'ha triat per sensibilitzar la població sobre els beneficis de l'agricultura familiar i valorar convenientment la feina dels petits agricultors.
L'atenció mundial està centrada en el paper de l'agricultura familiar per a l'eradicació de la fam i la pobresa, la consecució de la seguretat alimentària i la millora de la nutrició, la millora dels mitjans de vida, l'ordenació dels recursos naturals, la protecció del medi ambient i l'assoliment del desenvolupament sostenible, en particular a les zones rurals.
L'Assemblea General de l'ONU, de fet, ha proclamat el 2014 Any Internacional de l'Agricultura Familiar.
Aquest és un senyal ben clar que la comunitat internacional reconeix la important contribució dels agricultors familiars a la seguretat alimentària mundial.
Arquitecte, urbanista i dissenyador
Directora de la Institució de les Lletres Catalanes
» Projecte "Prevenció de l'obesitat infantil a Barcelona (POIBA)".
Conseller de Salut de la Generalitat de Catalunya
» Projecte PINSAP "Aqui sí | fruita i salut".
» Projecte PINSAP "Aquí sí / Mobilitat activa".
» Projecte de reducció de sal i greixos.
Fundació d'Oficis de la Carn de Barcelona